На основу члана 43. став 1. Закона о Влади („Службени гласник РС”, бр. 55/05, 71/05 – исправка, 101/07, 65/08, 16/11, 68/12 – УС, 72/12, 7/14 – УС, 44/14 и 30/18 – др. закон), члана 62. Закона о државној управи („Службени гласник РС”, бр. 79/05, 101/07, 95/10, 99/14, 30/18 – др. закон и 47/18) и члана 25. став 1. Уредбе о начелима за унутрашње уређење и систематизацију радних места у министарствима, посебним организацијама и службама Владе („Службени гласник РС”, бр. 81/07 – пречишћен текст, 69/08, 98/12, 87/13, 2/19 и 24/21),

Влада доноси

**ОДЛУКУ**

**о изменама Одлуке о образовању Координационог тела за координацију стратешких активности предвиђених Програмом трансформације Пореске управе за период 2021–2025. године**

1. У Одлуци о образовању Координационог тела за координацију стратешких активности предвиђених Програмом трансформације Пореске управе за период 2021–2025. године („Службени гласник РС”, бр. 90/21 и 119/23), тачка 3. мења се и гласи:

„3. У Координационо тело именују се:

1) за председника Синиша Мали, први потпредседник Владе и министар финансија;

2) за заменика председника Јелена Жарић Ковачевић, министар државне управе и локалне самоуправе;

3) за чланове:

– Ивица Дачић, потпредседник Владе и министар унутрашњих послова,

– Томислав Момировић, министар унутрашње и спољне трговине,

– Милан Добријевић, државни секретар у Министарству информисања и телекомуникација,

– Адријана Месаровић, министар привреде,

– Немања Старовић, министар за рад, запошљавање, борачка и социјална питања,

– Маја Поповић, министар правде,

– др Јоргованка Табаковић, гувернер Народне банке Србије,

– Драгана Марковић, директор Пореске управе,

– др Михаило Јовановић, вршилац дужности директора Канцеларије за информационе технологије и електронску управу.”

2. Тачка 6. мења се и гласи:

„6. У Стручну групу Координационог тела именују се:

1) за координатора др Драган Демировић, помоћник министра финансија у Сектору за фискални систем;

2) за заменика координатора Ђорђе Дабић, државни секретар у Министарству државне управе и локалне самоуправе;

3) за чланове:

– Соња Талијан, помоћник министра финансија у Сектору за дигитализацију у области финансија,

– Вук Делибашић, саветник у Кабинету првог потпредседника Владе и министра финансија,

– Ненад Влакетић, директор Централне фидуцијарне јединице, Министарство финансија,

– Раде Шевић, помоћник директора Пореске управе у Сектору за трансформацију, Министарство финансија,

– Ненад Кртолица, помоћник директора Пореске управе у Сектору за контролу, Министарство финансија,

– Мира Станојев, помоћник директора Пореске управе у Сектору за наплату, Министарство финансија,

– Слађана Нухбеговић, вршилац дужности помоћника директора Пореске управе у Сектору за пореско рачуноводство, Министарство финансија,

– Катарина Лазовић, вршилац дужности помоћника директора Пореске управе у Сектору за пружање услуга пореским обвезницима и едукацију, Министарство финансија,

– Саша Дулић, помоћник директора Пореске управе у Сектору за информационе и комуникационе технологије, Министарство финансија,

– Ивана Савићевић, помоћник министра државне управе и локалне самоуправе у Сектору за управљање људским ресурсима,

– Јасмина Бенмансур, помоћник министра у Сектору за стручно усавршавање, Министарство државне управе и локалне самоуправе,

– Љиљана В. Томић, виши саветник у Министарству државне управе и локалне самоуправе,

– Дара Гравара Стојановић, шеф Одсека за подршку развоју електронске управе, Министарство државне управе и локалне самоуправе,

– Стефан Милијановић, помоћник начелника Управе криминалистичке полиције, Министарство унутрашњих послова,

– Владан Манић, помоћник начелника Сектора за логистику, Министарство унутрашњих послова,

– Владимир Подгорац, начелник Одељења за електронско пословање, Управа за информационе технологије, Сектор за информационо-комуникационе технологије, Министарство унутрашњих послова,

– Славко Јосифовић, шеф Одсека за подршку развоја електронске управе, Одељење за електронско пословање, Управа за информационе технологије, Сектор за информационо-комуникационе технологије, Министарство унутрашњих послова,

– Александар Адамовић, вршилац дужности помоћника министра унутрашње и спољне трговине – главни тржишни инспектор у Сектору тржишне инспекције,

– Мирјана Дамјановић, начелник Одељења за контролу промета, спречавања нелојалне конкуренције и заштиту потрошача, Министарство унутрашње и спољне трговине,

– Милан Војводић, виши саветник у Сектору за информационо друштво и информациону безбедност, Министарство информисања и телекомуникација,

– Марија Поповић, виши саветник у Сектору за информационо друштво и информациону безбедност, Министарство информисања и телекомуникација,

– Зоран Јовановић, руководилац Групе за информатичку и оперативну подршку, Министарство привреде,

– Мирјана Ћојбашић, помоћник министра за рад, запошљавање, борачка и социјална питања у Сектору за материјално-финансијске и аналитичке послове,

– Миладин Брковић, помоћник министра за рад, запошљавање, борачка и социјална питања у Сектору за информационе технологије,

– Горан Џафић, помоћник министра правде у Сектору за материјално-финансијске послове,

– Саша Гегић, саветник у Кабинету министра правде,

– Татјана Жужа, виши саветник за односе с државним институцијама у Кабинету гувернера Народне банке Србије,

– Огњенка Булатовић, помоћник генералног директора Дирекције за рачуноводство и финансије, Народна банка Србије,

– Зоран Мишић, Канцеларија за информационе технологије и електронску управу,

– Александар Нелки, Канцеларија за информационе технологије и електронску управу.

У раду Стручне групе Координационог тела могу да учествују, по позиву, стручњаци из различитих области, као и представници других органа, када се расправља о темама из њиховог делокруга.

Смернице за рад Стручној групи даје Координационо тело.”

3. Ова одлука ступа на снагу осмог дана од дана објављивања у „Службеном гласнику Републике Србије”.

05 број 02-8625/2024

У Београду, 12. септембра 2024. године

**Влада**

Председник,

**Милош Вучевић,** с.р.